CELEX: 62021TN0488
Language: bg
Date: 2021-08-10 00:00:00
Title: Дело T-488/21: Жалба, подадена на 10 август 2021 г. — Tralux и др./Парламент

18.10.2021   
            
            
               BG
            
            
               Официален вестник на Европейския съюз
            
            
               C 422/20
            
         
      Жалба, подадена на 10 август 2021 г. — Tralux и др./Парламент
      (Дело T-488/21)
      (2021/C 422/27)
      Език на производството: френски
      
         Страни
      
      
         Жалбоподатели: Tralux, Société Générale de travaux — Luxembourg Sàrl (Люделанж, Люксембург), Eric Soldermann, René-Pierre Ortiz, Rodrigue Thiemann, Richard Lang, Marie Real, Olivier Lingelser, Architectes Associés, Aea Architectes (Мюлуз, Франция), Energie & Environnement — Ingénieurs Conseils (Нидеранвен, Люксембург), Edeis (Ирви-сюр-Сен, Франция) (представител: G. Krieger, avocat)
      
         Ответник: Европейски парламент
      
         Искания
      
      Жалбоподателите молят Общия съд:
      
                  —
               
               
                  да приеме, че настоящата жалба е допустима,
               
            
                  —
               
               
                  да приеме, че по същество е обоснована и основателна,
               
            поради което,
      
                  —
               
               
                  да отмени решението на Европейския парламент от 20 юли 2021 г., с което е отхвърлена офертата на жалбоподателите от 16 април 2021 г.
               
            
         Основания и основни доводи
      
      В подкрепа на жалбата срещу решението за отхвърляне на тяхната оферта, представена в тръжна процедура № 06D10/2020/SI2KAD-01 за проект и изграждане на пространство „Europa Experience“ и на конферентен център в Люксембург, жалбоподателите изтъкват едно единствено основание, а именно нарушение на член 51 от Регламент 2018/1046 (1). Жалбоподателите изтъкват няколко довода в подкрепа на това основание. Първо, смятат, че са изпълнили критериите за подбор и по-специално този за минимален персонал. Второ, жалбоподателите твърдят, че тръжните спецификации не изискват предоставяне на оправдателни документи под страх, че офертата ще бъде невалидна. Накрая, те добавят, че уточненията на офертата могат да бъдат представени по искане на възлагащия орган след подаването на офертата им. При всички положения, тези уточнения според жалбоподателите не могат да изменят съществено представените документи.
      
         (1)  Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 2018 г., стр. 1).